**“НЭЭЛТТЭЙ-ХӨВСГӨЛ” /2023-2024/** **ХӨТӨЛБӨР**

 **Үндэслэл:** "Алсын хараа-2050" Монгол Улсын урт хугацааны хөгжлийн бодлого, Монгол Улсыг 2021-2025 онд хөгжүүлэх таван жилийн үндсэн чиглэл, Монгол Улсын Засгийн газрын 2020-2024 оны үйл ажиллагааны хөтөлбөр, Шинэ сэргэлтийн бодлого, **Хот, хөдөөгийн сэргэлт зэрэг бодлогын баримт бичигтэй уялдуулан боловсруулах шаардлага бий болсон.**

Энэхүү хөтөлбөр нь Улаанбаатар хотоос Хөвсгөл аймагт шилжин суурьшигчдад хүчин төгөлдөр мөрдөгдөнө.

**Зорилго:** Улс, аймгийн “Хот, хөдөөгийн сэргэлт”-ийн бодлогын зорилтыг хангах, Улаанбаатар хотоос Хөвсгөл аймагт шилжин суурьших иргэдийн ажиллаж, амьдрах нөхцөл боломжийг нэмэгдүүлэх, орон нутагт үйл ажиллагаа явуулах аж ахуйн нэгжийг төрийн бодлого шийдвэртэй нийцүүлэн бодлогоор дэмжинэ.

**Зорилт-1.** Хөвсгөл аймагт амьдрах таатай орчин, давуу тал, боломж, нөхцөлийг Улаанбаатар хотын иргэн, аж ахуйн нэгжид сурталчлах ажлыг зохион байгуулна.

* 1. Монгол улсын Засгийн газар болон Хөвсгөл аймгаас хэрэгжүүлж буй шилжилт хөдөлгөөний бодлого, шилжин ирэгсдэд үзүүлэх дэмжлэг, орон нутгийн онцлогт нийцсэн давуу талуудыг олон нийтэд таниулах.
	2. Улаанбаатар хотоос Хөвсгөл аймагт сэлгэн ажиллах төрийн албан хаагчдад үзүүлэх дэмжлэг, хөнгөлөлтүүдийг тодорхойлж нийтэд түгээх.
	3. “Нээлттэй-Хөвсгөл” вэб сайтад Хөвсгөл аймгийн бизнесийн орчны давуу тал, боломж, хөнгөлөлттэй талаарх мэдээллийг байршуулан сурталчлах.
	4. Хөвсгөл аймгийн байгалийн үзэсгэлэнт газрууд, цэвэр агаар, ундны усны нөөц, ой, ургамал, ан амьтан зэрэг байгалийн унаган төрхийг харуулсан контент гаргах.
	5. "Хүн байгалийн хүйн холбоо-Унасан газар угаасан ус" арга хэмжээг Улаанбаатар хотод амьдран суудаг нутгийн ахмад настнуудад зохион байгуулах.
	6. "Нээлттэй Хөвсгөл- Нутгаа зорьё" арга хэмжээг зохион байгуулах.
	7. Хөрөнгө оруулалтын форум арга хэмжээг зохион байгуулж, аймгийн, эдийн засаг, динамик загвар боловсруулж олон нийтэд хүргэх.
	8. “Нутагтаа сайхан амьдарья" аянг орон нутгийн иргэдэд түгээх.
	9. Сумд өөрийн давуу тал, газар нутгийн онцлог, түүх соёл, зан заншлын талаарх нэгдсэн мэдээллийг бэлтгэн олон нийтэд түгээх, нутгаа сурталчлах.

**Зорилт-2.** Улаанбаатар хотоос Хөвсгөл аймагт шилжин суурьшин амьдарч байгаа иргэн, өрх гэр бүл, аж ахуйн нэгжийг сурталчлах, олон нийтэд мэдээлэх ажлыг зохион байгуулна.

2.1 Хөвсгөл аймагт шилжин суурьшин амьдарч байгаа иргэн, өрх гэр бүл, аж ахуйн нэгж, дэвшилтэт технологи, инновацыг үйлдвэрлэл, үйл ажиллагаандаа нэвтрүүлж буй аж ахуйн нэгж, байгууллага, иргэдийг дэмжиж тухай бүр сурталчлах, зээлд хамрагдахад дэмжлэг үзүүлэх.

**Зорилт-3.** Орон нутагт цахим тогтолцоог шинэчилж, бүртгэл мэдээллийг сайжруулна.

* 1. Ухаалаг Мөрөн аппликейшн нэвтрүүлж, иргэдэд сурталчлах.
	2. Иргэдэд Төрийн үйлчилгээг цахимаар хүргэх ажлыг эрчимжүүлж, үйлчилгээний тоог нэмэгдүүлэх ажлыг зохион байгуулах.
	3. Аймгийн хэмжээний ажлын байрны сул орон тоо, нэн шаардлагатай байгаа ажлын байрыг тогтмол мэдээлэх.
	4. Аймгийн хэмжээнд иргэдэд эзэмшүүлэх газрын хэрэгцээний жил бүрийн төлөвлөлтийг нэгтгэж, олон нийтийг цахим мэдээллээр тогтмол хангах, газар олголтыг нээлттэй ил тод явуулах.
	5. Тусгай зөвшөөрлийн цахим санг бий болгож ил тод нээлттэй байршуулах.
	6. Шилжилт хөдөлгөөнтэй холбогдсон бүртгэл мэдээллийг ил тод олон нийтэд хүргэх.

 **Зорилт-4.** Орон нутгийн орлого, ажлын байр нэмэгдүүлэх иргэн аж ахуй нэгжид хөнгөлөлттэй зээл олгох, төсөл хөтөлбөрт хамруулах, үйлдвэрүүдийг бодлогоор дэмжин ажиллана.

* 1. Орон нутгийн тусгай сангууд болох “Хоршоо хөгжүүлэх сан”, “Жижиг дунд үйлдвэрлэлийг дэмжих сан” бусад сангуудаас иргэн, аж ахуй нэгжид олгох зээлийн эрэлтийн судалгааг цахимжуулж, судалгаанд үндэслэн зээлийн чиглэлийг тогтоох.
	2. Төрөл бүрийн шахмал хавтан, модон бүтээгдэхүүний үйлдвэрлэлийг хөгжүүлэх
	3. Аялал жуулчлалыг хөгжүүлэх чиглэлээр хэрэгжиж буй төсөл хөтөлбөртэй хамтран нутгийн иргэдийг түшиглэсэн брэнд бүтээгдэхүүн, үйлчилгээг нэмэгдүүлэх.
	4. Сумдууд “Өрх бүр үйлдвэрлэгч” хөтөлбөр хэрэгжүүлэх.
	5. Төр хувийн хэвшлийн түншлэлээр Хөдөө аж ахуйн анхан шатны түүхий эд боловсруулах, хүнсний ногооны үйлдвэр байгуулахад дэмжлэг үзүүлэх.
	6. Малчдын хоршоо, сумдад баригдаж буй бяслагийн үйлдвэрийг түшиглэн сүү цагаан идээ боловсруулах цехүүдийг бий болгож кластерийн нэгдсэн системээр борлуулалтын нэгдсэн суваг үүсгэх.
	7. Гарааны бизнес эрхлэгч залуучуудын инновац шингээсэн төслийн шинэ санаа, санаачилгыг бодлогоор дэмжин хөнгөлөлттэй зээлд хамруулах.
	8. Байгалийн нөөц, баялгийг өөрийн хөрөнгөөр хамгаалах, нөхөн сэргээх, үржүүлэх, тарималжуулах замаар үйлдвэрлэл, үйлчилгээ эрхлэх иргэн, Төрийн бус байгууллага, аж ахуйн нэгжийг бодлогоор дэмжих.
	9. Боловсруулах үйлдвэрийн чиглэлээр түүхий эд бэлтгэн нийлүүлэх, шинээр байгуулахад татварын уян хатан нөхцөл үзүүлэх.
	10. Шилжин ирэгсдийг “Малжуулах төсөл”-д хамруулах, “Шинэ залуу малчин” хөтөлбөр, “Шинэ цагийн илгээлтийн эзэд” хөдөлгөөнийг өрнүүлэх.
	11. Орон нутагт шилжин ирэгсдийг ажилд авсан жижиг, дунд үйлдвэрт хөнгөлөлттэй зээл олгохыг бодлогоор дэмжих.
	12. Хөдөлмөрийн зах зээлийн судалгаа, эрэлттэй ажлын байрны мэдээлэлд үндэслэн ур чадварын болон хөдөлмөрт бэлтгэх сургалт, зөвлөгөөнд хамруулах
	13. Хувь хүний хөдөлмөр эрхлэлттэй холбоотой профайлинг үйлчилгээг нэвтрүүлэх
	14. Хүн амын бүлгүүдэд чиглэсэн төсөл хөтөлбөрүүдийг хэрэгжүүлэх замаар хөдөлмөр эрхлэлт, ажлын байрыг дэмжих сурталчлах.
	15. Хөдөлмөр эрхлэлтийн нэгдсэн “EJОB” платформыг иргэд, аж ахуйн нэгжид сурталчлан таниулж, ажиллах хүчний нөөц болон сул ажлын орон тоог сар бүр шинэчлэн иргэдэд цахимаар мэдээлэх, ажил зуучлах үйлчилгээг эрчимжүүлэх.

**Зорилт-5.** Хөвсгөл аймагт тогтвор суурьшилтай ажиллах нөхцөл боломжийг сайжруулж амьдралын таатай орчин бүрдүүлнэ.

* 1. Төвлөрсөн, эко орон сууцны хорооллыг байгуулах, дулааны алдагдал багатай, пассив байшин, сууц, стандарт нойл барих, зөвлөгөө өгөх иргэн, аж ахуйн нэгжийг бодлогоор дэмжиж хамтран ажиллах.
	2. "Боловсрол хотхон" байгуулах.
	3. Гэр бүл, хүүхэд залуучуудын чөлөөт цагаа өнгөрүүлэх ногоон байгууламж, соёлын цогц үйлчилгээтэй цэцэрлэгт хүрээлэн байгуулах.
	4. Эрүүл агаарт сувилуулах, аялж амрах, төвийг байгуулахыг бодлогоор дэмжих
	5. Нарийн мэргэшлийн тусламж, үйлчилгээ үзүүлэх, хувийн хэвшлийн эрүүл мэндийн байгууллага байгуулахыг бодлогоор дэмжих.
	6. Иргэн, Аж ахуйн нэгжид үзүүлэх зээлийн бодлогыг орон нутагт үйл ажиллагаа явуулж байгаа арилжааны банкуудтай хамтран хэрэгжүүлэх.
	7. Орон нутагт их дээд сургуулийн харьяа сургууль, лицей сургуулиудыг байгуулж, Политехникийн коллежийг өргөтгөх.
	8. Политехникийн коллежид орон нутгаас элсэгчдийг нэмэгдүүлэх, төгсөгчдийг ажлын байраар бүрэн хангахад хувийн хэвшилтэй хамтран ажиллах, гарааны бизнесийг хөгжүүлэх хөтөлбөрт хамруулах.
	9. Залуучуудын хөгжлийн төвийг сумдад үе шаттай байгуулах, залуучуудын хөгжлийг дэмжсэн үйлчилгээг нэмэгдүүлэх.
	10. Сумдын тухайн жилийн газар зохион байгуулалтын төлөвлөгөөнд шилжин суурьшигчдад зориулсан газрын асуудлыг тусгаж шийдвэрлэх.
	11. Их, дээд сургуулиудад суралцаж байгаа оюутан залуучуудыг орон нутагтаа ирж ажиллах, нөхцөл боломжоор хангах дэмжлэг үзүүлэх, хамтран ажиллах гэрээ байгуулах.
	12. Эрүүл мэндийн чиглэлээр нарийн мэргэжил олгох сургалтад хамруулах.
	13. Дулааны станцийг өргөтгөх асуудлыг судалж, холбогдох арга хэмжээ авах
	14. Сайн сургууль, сайн багш нарыг алдаршуулах, урамшуулах ажлыг зохион байгуулах.

**Зорилт-6.** Улсын урт дунд хугацааны бодлогын баримт бичгүүдтэй уялдуулан аймгийн зарим бодлогын баримт бичгүүдэд нэмэлт өөрчлөлт оруулан батлуулж хэрэгжилтийг ханган ажиллана.

6.1 Шилжин суурьших иргэдийн ажиллаж, амьдрах нөхцөл боломжийг нэмэгдүүлэх, орон нутагт үйл ажиллагаа явуулах аж ахуйн нэгжийг дэмжих дэд ажлын хэсэг байгуулах.

* 1. Шилжин суурьших иргэд, аж ахуйн нэгж, байгууллагыг дэмжих арга хэмжээний санал боловсруулах ажлын хэсгийн гишүүдийн сургалт хэлэлцүүлгийг зохион байгуулах.
	2. "Нээлттэй Хөвсгөл" хөтөлбөр батлуулж, хэрэгжүүлэх.
	3. Алсын хараа 2050, Шинэ сэргэлтийн бодлого, Засгийн газрын үйл ажиллагааны хөтөлбөрүүдтэй уялдуулан аймгийн таван жилийн үндсэн чиглэл, Засаг даргын үйл ажиллагааны хөтөлбөрт нэмэлт өөрчлөлт оруулах.

**Зорилт-7.** Төр иргэний нийгмийн байгууллагуудын хамтын ажиллагааг нэмэгдүүлж олон нийтэд нөлөөллийн үйл ажиллагаа зохион байгуулна.

7.1 "Шинэ сэргэлтийн бодлого"-ын хүрээнд зохион байгуулж байгаа арга хэмжээний талаар Иргэний нийгмийн байгууллагуудыг мэдээллээр хангах, уулзалт арга хэмжээг зохион байгуулах.

* 1. Иргэний нийгмийн байгууллагуудтай үйл ажиллагааны чиглэлээс нь хамаарч хамтран ажиллах нарийвчилсан төлөвлөгөө гарган хэрэгжүүлэх, бодлогоор дэмжих.
	2. Улаанбаатар хот, аймгуудад байгаа аймаг, сумдын нутгийн зөвлөлүүдийг татан оролцуулж, хамтран ажиллах, иргэдэд мэдээлэл хүргэх.
	3. Орон нутгийн хүний нөөцийг чадавхжуулах чиглэлээр мэргэжлийн холбоодтой хамтран ажиллах.
	4. Залуу боловсон хүчнийг орон нутагт ажиллуулах зорилгоор Залуучуудын холбоо, Оюутаны холбоодтой хамтран ажиллах.
	5. Төр, хувийн хэвшил хамтран орон сууцжуулах ажлыг эхлүүлэх (Шаардлагатай сумдад)

**Зорилт-8.** Хяналт-шинжилгээ, үнэлгээ хийж, үр дүнг сайжруулна.

* 1. Хот, хөдөөгийн сэргэлтийн бодлогын бичиг баримтын төлөвлөгөөний хэрэгжилтийн тайланг хагас бүтэн жилээр Аймгийн Засаг даргын Тамгын газрын Хяналт шинжилгээ-үнэлгээний хэлтэст нэгтгэн хяналт-шинжилгээ, үнэлгээ хийх.
	2. Хот, хөдөөгийн сэргэлтийн бодлогын бичиг баримтын хяналт-шинжилгээ, үнэлгээний үр дүнг аймгийн Засаг даргад танилцуулан ажлын хэсэгт дүгнэлт, зөвлөмж хүргүүлэх.
	3. Хэрэгжилтийн тайланг аймгийн Иргэдийн Төлөөлөгчдийн Хуралд танилцуулах.

\_\_\_\_\_\_\_\_\_\_\_\_\_оОо\_\_\_\_\_\_\_\_\_\_\_\_